[{"text_idx": "#000001", "text": "Keskaegsetest legendidest pa\u0308rit Euroopa tuntumaid armastajapaare Tristan ja Isolde on inspireerinud kirjanikke, kunstnikke, teatri- ja filmiloojaid juba pea tuhat aastat. Iiri printsess Isolde ja kangelaslik ru\u0308u\u0308tel Tristan tunnevad teineteise vastu maagilist ku\u0308lgeto\u0303mmet, kuid nende kohtumine toimub olukorras, kus Tristan on aidanud oma kasuisal, Cornwalli kuningal Markel alistada Isolde kodumaa ning tapnud naise kihlatu, olles ise selle ka\u0308igus saanud ra\u0308nga haava. Tristan laseb end varjunime all Isolde juurde viia, kuid Isolde tunneb ta ikkagi a\u0308ra ning u\u0308ritab vaenlast tappa, ent loobub kiiresti, sest armub mehesse. Ta\u0308nuks paranemise eest vannub Tristan talle igavest truudust."}, {"text_idx": "#000002", "text": "Tristan ei tunne end Isolde va\u0308a\u0308rilisena ja la\u0308heb teda kosima hoopis kuningas Markele, nii saaks Isoldest Cornwalli ja Iirimaa u\u0308hendatud riigi kuninganna. Isolde na\u0308eb seda aga reetmisena ja nad otsustavad koos Tristaniga mu\u0308rki juua. Plaanist kohutatud teenija Branga\u0308ne valab karikasse mu\u0308rgi asemel armujooki ja nii on Tristan ja Isolde nu\u0308u\u0308dsest u\u0308hendatud armastusega, mis on tugevam kui surm."}, {"text_idx": "#000004", "text": "Armujookide ja keskaegsete ru\u0308u\u0308tlite maailm vo\u0303ib tunduda kaugena, u\u0308ldse mitte meisse puutuvana, kuid kas me pole ta\u0308napa\u0308evalgi no\u0303us Tristani kombel loobuma armastusest au, kohusetunde vo\u0303i kellegi teise hu\u0308vede nimel siirast soovist head teha, ent va\u0308lja tuleb... Alles uskudes, et on no\u0303iutud ega saa enam su\u0308ndmuste ka\u0308iku peatada, anduvad Isolde ja Tristan oma armastusele. Kas aga selleks on alati vaja vo\u0303lujooki?"}, {"text_idx": "#000005", "text": "Ta\u0308helepanu! Etendus on kolmes vaatuses ja kestab kokku umbes viis tundi!"}, {"text_idx": "#000006", "text": "Esietendus 3. aprillil 2022 Vanemuise suures majas"}, {"text_idx": "#000007", "text": "31. ma\u0308rtsil toimus Vanemuises ooperi \u201cTristan ja Isolde\u201d soojenduseks Richard Wagnerile pu\u0308hendatud pa\u0308ev"}, {"text_idx": "#000010", "text": "Vanemuise ooperikoori meesru\u0308hm ja su\u0308mfooniaorkester"}]